[pic] | ЕВРОПЕЙСКА КОМИСИЯ |

Брюксел, 4.3.2010

COM(2010)74 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

ОТНОСНО ОПЕРАЦИИТЕ, ИЗВЪРШЕНИ В РАМКИТЕ НА ВЪНШНИЯ МАНДАТ НА ЕИБ ПРЕЗ 2008 Г.

SEC(2010)186 final

ДОКЛАД НА КОМИСИЯТАДО ЕВРОПЕЙСКИЯ ПАРЛАМЕНТ И СЪВЕТА

ОТНОСНО ОПЕРАЦИИТЕ, ИЗВЪРШЕНИ В РАМКИТЕ НА ВЪНШНИЯ МАНДАТ НА ЕИБ ПРЕЗ 2008 Г.

СЪДЪРЖАНИЕ

1. ВЪВЕДЕНИЕ 3

2. ОПЕРАЦИИ ПО ФИНАНСИРАНЕ 4

2.1. Преглед на общия размер на финансирането от ЕИБ в регионите в обхвата на Решението 4

2.2. Принос за осъществяване на политическите цели на ЕС 6

2.3. Разпределение по сектори 9

2.4. Въздействие и добавена стойност на операциите на ЕИБ 10

3. СЪТРУДНИЧЕСТВО С КОМИСИЯТА 12

4. СЪТРУДНИЧЕСТВО С МЕЖДУНАРОДНИТЕ ФИНАНСОВИ ИНСТИТУЦИИ 13

ВЪВЕДЕНИЕ

Съгласно Решение 633/2009/ЕО на Европейския парламент и на Съвета от 13 юли 2009 година (наричано по-долу „Решението“), с което се заменя Решение 2006/1016/ЕО на Съвета за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността, от Комисията се изисква да докладва ежегодно на Европейския парламент и Съвета относно операциите на ЕИБ по финансиране, за които е предоставена гаранция, въз основа на годишните доклади на ЕИБ.

В настоящия доклад (наричан по-долу „докладът“) се прави преглед на извършените през 2008 г. операции на ЕИБ по финансиране (наричани по-долу „операциите в рамките на мандата“), както и на приноса на операциите на ЕИБ по финансиране за изпълнението на целите на външната политика на Общността, като се отчитат оперативните цели на ЕИБ. Извън Европейския съюз ЕИБ отпуска и заеми от собствените си ресурси и на собствен риск съгласно разпоредбите на член 16 от устава си. В доклада са включени и обобщени данни на тези операции, за да бъде осигурена пълна информация относно дейността на ЕИБ в регионите в обхвата на Решението. Освен това в доклада има и сведения относно сътрудничеството между ЕИБ и Комисията, както и между ЕИБ и други международни финансови институции (МФИ) и дарители на двустранна основа.

Решението изисква до 2010 г. под надзора на ръководен комитет от „мъдреци“ да се извърши основен междинен преглед на външния мандат на ЕИБ. Съгласно разпоредбите на Решението в момента един външен оценител извършва по поръчка на Комисията оценка в контекста на този междинен преглед. Въз основа на оценката и на препоръките на ръководния комитет не по-късно от 30 април 2010 г. Комисията ще представи на Европейския парламент и Съвета междинен доклад и предложение за изменение на Решението съгласно процедурата за съвместно вземане на решения.

С междинния преглед ще бъде осигурена по-задълбочена оценка на въздействието и ефективността на операциите на ЕИБ в рамките на мандата в сравнение с оценката, която може да се направи в контекста на годишния доклад на Комисията. Интензивността на сътрудничеството с международните финансови институции и дарителите на двустранна основа ще бъде оценена по-подробно в междинния преглед съгласно член 4, параграф 3 от Решението. Междинният преглед се основава на интервюта, допитвания, проучване на конкретни случаи и посещения на място, извършвани от външните оценители, службата на ЕИБ по оценяването и „мъдреците“. Съдържанието на настоящия доклад бе адаптирано, за да не се припокрива с работата, извършвана в рамките на междинния преглед.

В доклада се прави оценка на операциите на ЕИБ по финансиране в рамките на мандата от гледна точка на добавената стойност и приноса им за изпълнението на целите на външната политика на Общността по подхода на кабинетното проучване. Въпросът дали други операции биха допринесли по-съществено — в сравнение с извършените от ЕИБ операции — за постигането на същите цели е извън обхвата на годишния доклад. В доклада се разглежда добавената стойност на проектите на ЕИБ, изпълнявани по подписани през 2008 г. по силата на Решението договори, съгласно заключенията на ЕИБ, получени при процедурата по подбор и оценка на проектите. Следователно информацията се отнася до проекти, които предстои да бъдат изпълнени и резултатът от които обикновено се включва в докладите за последваща оценка, изготвяни редовно от дирекцията на ЕИБ по оценяването.

По-подробна информация и таблици със статистически данни за гореспоменатите дейности, включително данни на проектно, секторно, държавно и регионално ниво, има в придружителния служебен работен документ (наричан по-долу „СРД“)[1]. Препратките в настоящия доклад към таблици се отнасят до СРД, освен ако е посочено друго.

ОПЕРАЦИИ ПО ФИНАНСИРАНЕ

Преглед на общия размер на финансирането от ЕИБ в регионите в обхвата на Решението

- Общият размер на заемите по подписани договори в регионите в обхвата на Решението — включващ операциите в рамките на мандата и операциите на ЕИБ на собствен риск — остана стабилен, на равнище около 5,5 милиарда EUR през 2007 г. и 2008 г. Увеличението на общия размер на заемите в рамките на мандата с около 9 % бе компенсирано от равностойно намаление на операциите на собствен риск.

- В следната таблица са представени данни за размера на финансирането от ЕИБ през 2007 г. и 2008 г. в регионите в обхвата на външния мандат.

Таблица 1: Финансиране от ЕИБ през 2007 г. и 2008 г.

Държави (в млн. EUR) | Операции в рамките на мандата | Операции на ЕИБ на собствен риск (2) | Общо |

Цялостна гаранция | Гаранция срещу политически рискове | Общо |

Опазване на околната среда | X | X | X | X | X |

Развитие на частния сектор, МСП | X | X | X |

Развитие на инфраструктурата, включително разширяване на трансевропейските мрежи (ТЕМ) | X | X | X | X |

Предприсъединителна подкрепа | X |

Подпомагане на присъствието на ЕС | X |

Приносът на ЕИБ за постигане на политическите цели на ЕС, заложени в Решението, е разгледан в СРД. Трябва да се отбележи, че оперативните цели на ЕИБ, произтичащи от политическите цели на ЕС, се приемат като подходящи мерки за постигането на целите на външната политика на Общността. Това важи особено за държавите в процес на присъединяване, където широкото определение за „предприсъединителна подкрепа“ е отразено в приоритетите на ЕИБ за кредитирането, съответстващи на приоритетите в ЕС.

Подкрепата за енергийната сигурност и опазването на околната среда са общи цели за всички региони, обхванати от Решението. Специалните политически цели по региони и съответстващите им дейности по финансиране, извършени във всеки регион, са подробно разгледани в СРД. В следната таблица са представени обемите на операциите на ЕИБ по договорите, подписани през 2008 г. съгласно Решението, в подкрепа на горепосочените цели и на устойчивостта на общностите.

Таблица 3: Операции на ЕИБ по подписани през 2008 г. договори в подкрепа на енергийната сигурност, опазването на околната среда и устойчивостта на общностите

Млн. EUR |

Енергийна сигурност | 403 |

Опазване на околната среда | 661 |

- Борба с изменението на климата | 541 |

- Намаляване на промишленото замърсяване | 55 |

- Води и отпадъчни води | 65 |

Устойчивост на общностите (за сравнение) | 1,389 |

- Устойчиво развиващ се градски обществен транспорт | 819 |

- Обновяване и възстановяване на градските райони | 300 |

- Градска инфраструктура и обществени пространства | 50 |

- Социално жилищно настаняване | 150 |

- Здравеопазване | 70 |

За да се гарантира сигурността на доставките на нефт, газ и електричество, с инвестициите на ЕИБ беше насърчавана диверсификацията от гледна точка на доставчиците и маршрутите за преноса на енергия. В този контекст разширяването на трансевропейските енергийни мрежи към трети държави е ясен приоритет наред с рехабилитацията на съществуващата и изграждането на нова инфраструктура и мрежи в държавите производители и транзитните държави. Повишението на енергийната ефективност и засиленото използване на енергия от възобновяеми източници имат решителен принос за постигане на устойчивост, сигурност и конкурентоспособност на енергетиката и за намаляване на зависимостта от външните доставки.

Подкрепа за опазването на околната среда и за устойчивостта на общностите беше оказана чрез 15 проекта във всички региони в обхвата на Решението. Тази подкрепа беше в размер на 2 млрд., или 51 % от общия размер на заемите в рамките на мандата, и включваше инвестиции за борба с изменението на климата, за подобряване на околната среда и здравеопазването и за насърчаване на устойчивостта на общностите, по-специално чрез инвестиции в областта на градския обществен транспорт и обновяването на градските райони.

В по-общ план, за всички проекти, които финансира, ЕИБ отделя специално внимание на въпроса за екологичната устойчивост , като се съсредоточава върху оценката на въздействието на предложените инвестиции върху околната среда и адекватността на мерките за смекчаване на въздействието. По-специално, свързаните с изменението на климата, с биологичното разнообразие и с екосистемите съображения са неразделна част от политиката и практиката на ЕИБ по отпускане на заеми. През 2008 г. бе проведена обществена консултация с вътрешни и външни заинтересовани лица във връзка с преразглеждането на Декларацията на ЕИБ относно екологичните и социалните принципи и стандарти. Като цяло ангажиментът на ЕИБ към добрата практика, основаваща се на принципите и стандартите на ЕС, бе засилен (особено в областта на климатичните изменения), социалните стандарти бяха обвързани с правата на човека по по-ясен начин, общият подход на ЕИБ във всички региони на дейността ѝ бе подчертан, а изискванията на банката бяха като цяло изяснени.

Разпределение по сектори

В таблица 4 по-долу е представено в обобщен вид разпределението по региони и сектори на операциите на ЕИБ за 2008 г. съгласно Решението.

Таблица 4: Разпределение по сектори на операциите по договори, подписани през 2008 г. (млн. EUR)

Високо | 33 (79%) | 15 (48%) | 1 (9%) | 27 (64%) |

Средно | 9 (21%) | 14 (45%) | 10 (91%) | 15 (36%) |

Умерено | 0 | 2 (7%) | 0 | 0 |

Ниско | 0 | 0 | 0 | 0 |

Общо | 42 (100%) | 31 (100%) | 11 (100%) | 42 (100%) |

Според данните в горната таблица 79 % от операциите на ЕИБ по подписани договори съгласно мандата през 2008 г. се смятат за съответстващи във висока степен на целите и приоритетите на мандата, докато при 21 % от тях въздействието е определено като „средно“. Благодарение на предварителното проучване на операциите от страна на ЕИБ няма проекти по стълб 1, чието въздействие да е оценено като „умерено“ или „ниско“.

При операциите по стълб 2 — инвестиционни заеми, делът на проектите, чието въздействие е определено като „високо“, възлиза на 48 %; като „средно“ бе определено въздействието на 45 % от проектите. Въздействието на два инвестиционни проекта (6 %) бе оценено като „умерено“, което се дължи отчасти на ограничените управленски способности на организаторите на проектите. В такива случаи ЕИБ се стреми да подобри положението чрез условията по заема и чрез техническа помощ. Що се отнася до заемите за МСП чрез посредник, въздействието на десет операции по стълб 2 бе оценено като „средно“, а на една — като „високо“. Преобладаващият дял на операциите с посредник, чието въздействие е оценено като „средно“, обикновено отразява качествата на финансовите посредници.

Що се отнася до приноса на ЕИБ за проектите по стълб 3, при 64 % от проектите той е бил „висок“, а при 36 % — „среден“.

Извършваната в момента външна оценка на мандата на ЕИБ извън ЕС ще осигури задълбочен последващ анализ на въздействието и добавената стойност на операциите на банката.

СЪТРУДНИЧЕСТВО С КОМИСИЯТА

С Решението Комисията и ЕИБ се приканват да повишат степента на съгласуваност на действията на ЕИБ спрямо външните политики на ЕС с цел максимизиране на ползите от взаимодействието между финансирането от ЕИБ и бюджетните ресурси на ЕС, главно чрез редовен и систематичен диалог и ранно консултиране по политиките, стратегиите и планирането на проектите. За тази цел Комисията и ЕИБ решиха да сключат специален меморандум за разбирателство, в който се определят редът и условията на това засилено сътрудничество. Той бе подписан на 26 май 2008 г.

За да повишат степента на съгласуваност на общата подкрепа от ЕС в регионите, обхванати от външния мандат, Комисията и ЕИБ си сътрудничат активно при използването на инструментите, при които финансирането от ЕИБ е комбинирано с отпускането на бюджетни ресурси на ЕС, по-специално по линия на Инструмента за предприсъединителна помощ (ИПП) и Европейския инструмент за съседство и партньорство. Редица нови инициативи, лансирани по линия на тези инструменти, са предназначени за подкрепа на инвестициите в регионите в обхвата на Решението, както и за насърчаване на сътрудничеството между Комисията, ЕИБ и другите МФИ.

В Западните Балкани Комисията, ЕИБ, Европейската банка за възстановяване и развитие (ЕБВР) и Банката за развитие към Съвета на Европа (БРСЕ) работиха успоредно с държавите-членки за създаването на инвестиционна рамка за Западните Балкани, в която се съчетават кредитирането от ЕИБ—ЕБВР—БРСЕ и координацията на безвъзмездните средства по линия на един съвместен механизъм за отпускане на безвъзмездни средства. Безвъзмездни средства по този инициатива се отпускат по линия на ИПП от ЕИБ, ЕБВР и БРСЕ, както и от държавите-членки. Едновременно с това диалогът на ЕИБ на институционална и секторна основа с Комисията и други МФИ бе засилен с помощта на една консултативна група на МФИ.

По отношение на Средиземноморския регион и с цел подпомагане на финансирането, което ЕИБ предоставя от собствените си ресурси, банката управлява бюджетните ресурси на ЕС за техническа помощ и рисково финансиране. Освен това за някои заеми от ЕИБ може да се ползват субсидии за лихвите. През 2008 г. в средиземноморските държави бяха договорени 14 операции за предоставяне на техническа помощ на обща стойност 16,8 млн. EUR. Операциите по рисково финансиране възлязоха на 62 млн. EUR, което представляваше увеличение с 32 % в сравнение с 2007 г.

През 2008 г. Комисията създаде механизма за инвестиции по линия на добросъседството, чието предназначение е набиране на допълнителни средства за финансиране за инфраструктурни проекти, главно в областта на енергетиката, транспорта и околната среда на цялата територия в обхвата на европейската политика за добросъседство, чрез осигуряване на безвъзмездни средства за операциите по кредитиране на европейските МФИ и европейските двустранни институции. ЕИБ управлява и доверителния фонд на механизма за инвестиции по линия на добросъседството, чрез който се обединяват вноските на държавите-членки и другите дарители.

В подкрепа на Южна Африка ЕИБ подпомогна Комисията при планирането и прилагането на целевите инструменти за рисково финансиране със средства от ЕС, предназначени за южноафриканските МСП. Вторият инструмент за рисково финансиране в размер от 50 млн. EUR за срок от пет години се прилага по график.

СЪТРУДНИЧЕСТВО С МЕЖДУНАРОДНИТЕ ФИНАНСОВИ ИНСТИТУЦИИ

През 2008 г. ЕИБ работеше в сътрудничество с други МФИ и европейски двустранни институции в рамките на външния си мандат за кредитиране, както и по линия на инструментите си за кредитиране на собствен риск и съгласно Споразумението от Котону за държавите от Африка, Карибския и Тихоокеанския басейн (АКТБ). Координирането с МФИ бе засилено чрез редица действия, в т.ч. чрез наблюдение на дейностите на МФИ, преразглеждане на институционалните споразумения между ЕИБ и други МФИ и проследяване на напредъка в оперативното сътрудничество, с цел максимизиране на ползите от взаимодействието между съответните възможности и умения на ЕИБ и другите МФИ.

По-конкретно, банката си сътрудничеше с други МФИ както чрез междуинституционално участие в хоризонталните инициативи и теми (като околна среда, управление на риска, планиране и бюджет, правни въпроси, вътрешен одит, оценяване, участие в годишните срещи на МФИ), така и под формата на оперативно сътрудничество, диференцирано по региони. Както бе споменато в глава 3, в рамките на платформите, създадени от Комисията, ЕИБ и други МФИ, в Западните Балкани и в съседните на ЕС държави бе постигнато високо равнище на сътрудничество. В СРД е представен списък на операциите, съфинансирани от ЕИБ и други МФИ или европейски двустранни институции през 2008 г. По отношение на общия размер през 2008 г. делът на заемите на ЕИБ, съфинансирани заедно с други МФИ или европейски двустранни институции, представляваше 55 % от заемите по подписани договори съгласно Решението, в сравнение с 42 % през 2007 г. При рисковото финансиране съфинансираните операции представляваха 50 % от заемите по подписани договори.

В Турция ЕИБ продължи отдавнашното си сътрудничество с други МФИ и европейски двустранни институции, резултатът от което е съфинансирането на голям брой проекти както в рамките на мандата,така и по линия на предприсъединителния инструмент. През ноември 2008 г. в Турция започна дейност ЕБВР. Във връзка с това през януари 2009 г. Комисията, ЕИБ и ЕБВР сключиха споразумение за осигуряване на координация между институциите и оптимално използване от страна на Турция на допълнителните ресурси и експертните познания на ЕБВР.

Предвид на финансовата криза Европейската комисия (ЕК) и МФИ, в т.ч. ЕИБ, засилиха взаимните консултации и сътрудничеството си в рамките на пакет от антикризисни мерки по линия на ИПП, с цел координирани действия на ЕК и МФИ за Западните Балкани и Турция.

В съседните на ЕС държави бе засилено оперативното сътрудничество с други МФИ (ЕБВР, БРСЕ, Скандинавската инвестиционна банка, Черноморската банка за търговия и развитие) и европейски двустранни институции (Agence Française de Développement — AFD, Kreditanstalt für Wiederaufbau — KfW, Oesterreichische Entwicklungsbank) във връзка с механизма за инвестиции по линия на добросъседството. За Източния и за Южния регион бяха планирани поредица от съвместни проекти, подпомагани с безвъзмездни средства от ЕО, с определяне на водеща МФИ.

В южните съседни държави / средиземноморските държави ЕИБ продължи тясното си сътрудничество с европейските двустранни институции, по-конкретно с AFD и KfW. Освен това ЕИБ засили диалога със Световната банка, включително по конкретни области като енергетиката, и продължи институционалния диалог със Световната банка, МВФ и ЕК в рамките на Люксембургската група.

В източните съседни държави и Русия институционалният и оперативният диалог с ЕБВР бе засилен съгласно тристранния меморандум за разбирателство ЕК—ЕИБ—ЕБВР. Това включва планирането на поредица от съвместни проекти и изготвянето на споразумение за рамковите политики за всеки допустим за финансиране сектор под ръководството на Комисията. Договорите за първите съвместни проекти на ЕИБ и ЕБВР в рамките на мандата 2007—2013 г. бяха подписани в Украйна и Република Молдова.

В Азия и Латинска Америка ЕИБ осъществяваше оперативно сътрудничество с Азиатската банка за развитие, включващо установяване на възможностите за съфинансиране, вследствие на подписването на меморандум за разбирателство през 2007 г. През 2008 г. ЕИБ подписа и съвместна декларация за сътрудничество с Corporación Andina de Fomento (CAF).

В Южна Африка проектът на ЕИБ в областта на социалното жилищно настаняване представляваше допълнение към операциите на AFD и Нидерландското финансово дружество за развитие в тази област.

В рамките на ежегодното си посещение в институциите на ЕС изпълнителните директори на Световната банка за ЕС посетиха ЕИБ през март 2008 г. и се срещнаха с членовете на Управителния комитет на ЕИБ и със служители.

През юни 2008 г. ЕИБ подписа съвместна декларация за сътрудничество с БРСЕ, в която се очертават различни области на общ интерес и механизми за сътрудничество между двете институции, като особено се набляга върху социалния сектор, развитието на градските райони, човешкия капитал и околната среда. Освен това ЕИБ получи статут на наблюдател в Черноморската банка за търговия и развитие.

От съществено значение е фактът, че в ЕИБ започна вътрешно обсъждане по въпроса как да се насърчава взаимното доверие между съфинансиращите един и същ проект МФИ, за да се оптимизират взаимодействието и ефективността в полза на кредитополучателите. Тази концепция намира принципна подкрепа от други големи МФИ и европейски двустранни институции и ще бъде разработвана още в бъдеще, като се започне с една пилотна програма с AFD и KfW.

[1] SEC(2009)[…]

[2] Инвестицията е отчетена в рамките на сектор „Промишленост и услуги“ и непряко допринася за постигане на политическите цели на ЕС за устойчиво производство на енергия и смекчаване на климатичните изменения.